उधर, बुधवार को शाम जनपद की उत्तरी सीमा पर आई आंधी से फतेहपुर से आई 220 केवी लाइन में पेड़ आ गिरने से फाल्ट आ गई। नतीजे में चार घंटे तक बिजली आपूर्ति ठप रही। तिंदवारी रोड स्थित 220 केवी सब स्टेशन अभियंता और कर्मचारियों ने फतेहपुर तक फाल्ट ढूंढी। तब उन्हें बेंदाघाट के पास फाल्ट मिली। इसे दुरूस्त करने के बाद आपूर्ति चालू हुई। उधर, पीलीकोठी स्थित 33 केवी सब स्टेशन में गड़बड़ी से शहर के एक दर्जन से ज्यादा मोहल्लों में पूरा दिन बिजली बंद रही। डिग्गी चौराहा, स्टेशन रोड, बलखंडी नाका, चौक बाजार, मर्दन नाका इत्यादि इलाकों में लोग बिजली बगैर पसीने में डूबे रहे। पावर कारपोरेशन के अधिकारियों ने अपने फोन बंद कर लिए।